Diari Oficial de la Generalitat Valenciana


Sumari del DOGV 8865, del 24-07-2020 (2020/6011)

Informació pública de l'avantprojecte de modificació de la Llei 26/2018, de 21 de desembre, de la Generalitat, de drets i garanties de la infància i l'adolescència, per a la seua incorporació a la Llei de mesures fiscals, de gestió administrativa i financera i d'organització de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8865

Data del DOGV
:   24-07-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/6011


Data del document
:   22-07-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Descriptors 

:   * Vicepresidència i Conselleria d'Igualtat i Polítiques Inclusives
    * cooperació administrativa

Informació pública de l'avantprojecte de modificació de la Llei 26/2018, de 21 de desembre, de la Generalitat, de drets i garanties de la infància i l'adolescència, per a la seua incorporació a la Llei de mesures fiscals, de gestió administrativa i financera i d'organització de la Generalitat. [2020/6011]  
De conformitat amb el que s'estableix en l'article 133 de la Llei 39/2015, d'1 d'octubre, del procediment administratiu comú de les administracions públiques; 42 i 43 de la Llei 5/1983, de 30 de desembre, del Consell; 47 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i 48 i 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius de la Generalitat, resolc:  
  
Sotmetre al tràmit d'audiència i informació pública la proposta de modificació de l'article 6 de la Llei 26/2018, de 21 de desembre, de la Generalitat, de drets i garanties de la infància i l'adolescència per a la seua incorporació a la Llei de mesures fiscals, de gestió administrativa i financera i d'organització de la Generalitat.  
  
La proposta de modificació legislativa es pot consultar en el següent enllaç:   
http://www.inclusio.gva.es/va/web/menor/processos-oberts1  
El termini de presentació d'al·legacions serà de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana.  
Durant el citat període, qualsevol persona física o jurídica podrà formular al·legacions o observacions, les quals hauran de dirigir-se a la Direcció General d'Infància i Adolescència per qualsevol de les formes establides en l'article 16.4 de la Llei 39/2015, d'1 d'octubre, del procediment administratiu comú de les administracions públiques i preferiblement, mitjançant l'adreça de correu electrònic cihqlqvrqbtpncvu@hke.sj indicant en l'assumpte «Aportacions a projecte de modificació de llei».  
Per a l'adequada valoració i, si escau, incorporació de les aportacions, a la proposta i les raons en les quals se sustenta, es recomana acompanyar una proposta de redacció alternativa.  
  
València, 22 de juliol de 2020.- La secretària autonòmica d'Atenció Primària i Serveis Socials: Helena Ferrando Calatayud.